-Հայաստանի Հանրապետության բնակչության բարեկեցությունը, կենսամակարդակի կայուն աճը և աղքատության դեմ ուղղված պայքարը մնում են ՀՀ կառավարության գործունեության համար գերակա և հրատապ ուղղություններ։ Մարզի զարգացման ռազմավարության ծրագիրը (ՄԶՌ) նպատակ է հետապնդում բացահայտել աղքատությունը պայմանավորող հիմնական գործոնները, մարզի սոցիալ-տնտեսական զարգացման խոչընդոտներն ու դրանց հիման վրա նախանշել աղքատության հաղթահարման ռազմավարությունն ու համապատասխան միջոցառումները։ Առաջնորդվելով այս սկզբունքներով՝ Արարատի մարզում շարունակում են լուծում ստանալ աղքատության մի շարք խնդիրներ և նախանշվել այն գերակա ոլորտները, որոնց կայուն զարգացումն էապես նպաստելու է եկամտային և մարդկային աղքատության հաղթահարմանը ՓՄՁ և մասնավոր հատվածի զարգացման, սոցիալական ծառայությունների մատչելիության ու որակի բարձրացման, գյուղատնտեսության ու արդյունաբերության զարգացման, բնապահպանական խնդիրների արդյունավետ լուծման և այլ ծրագրերի իրականացման միջոցով։